**ΘΕΜΑ:** Κοινοποίηση απόφασης ανάθεσης

Ημ/νία υποβολής ***25/02/2021***

**Ερώτηση:**

Ερώτηση: Σε απευθείας ανάθεση παροχής υπηρεσίας στην οποία έχουν υποβάλει προσφορά δυο οικονομικοί φορείς και έχει επιλεγεί ο ένας λόγω χαμηλότερης τιμής, την απόφαση ανάθεσης την κοινοποιούμε και στους δύο ή μόνο στον ανάδοχο;

**Απάντηση:**

Την κοινοποιείτε πρώτα σε αυτόν που απορρίφθηκε για να ασκήσει, εάν επιθυμεί, ένσταση και μετά την παρέλευση της προθεσμίας ένστασης στον ανάδοχο.

H προθεσμία για την άσκηση ένστασης της παραγράφου 1 του άρθρου 127 του N.4412/2016 και η άσκησή της κωλύουν τη σύναψη της σύμβασης. Κατά τα λοιπά, η άσκηση της ένστασης δεν κωλύει την πρόοδο της διαγωνιστικής διαδικασίας. (άρθρο 127 παρ. 4 του Ν.4412/2016, όπως προστέθηκε με την περίπτ. δ' της παρ. 20 του άρθρου 43 του Ν. 4605/2019)

Με την κοινοποίηση της απόφασης ανάθεσης η σύμβαση θεωρείται, ότι έχει συναφθεί και η υπογραφή του σχετικού συμφωνητικού έχει αποδεικτικό χαρακτήρα. (άρθρο 118 παρ.3 του Ν.4412/2016, όπως τροποποιήθηκε από το άρθρο 50 του Ν.4782/2021)